NaiveNeuron/SloPal huggingface dataset:
R. Zajac, minister zdravotníctva SR: (2004-12-02):
V súlade so zákonom predkladá vláda Slovenskej republiky na rokovanie Národnej rady Slovenskej republiky návrh na zvolenie členov Dozornej rady Úradu pre dohľad nad zdravotnou starostlivosťou takto: - za predsedu MUDr. Vojtecha Lazara, - za podpredsedu MUDr. Milana Považana, - za člena MUDr. Mariána Petka, MPH, - za člena MUDr. Petra Horvátha, MPH a - za člena Ing. Daniela Végha. Navrhovaní kandidáti spĺňajú všetky podmienky predpokladané zákonom. Ďakujem pekne.
P. Hrušovský, podpredseda NR SR: (2002-08-20):
zákone z 20. júna, ktorým sa mení a dopĺňa zákon o cestnej doprave v znení neskorších predpisov a o zákone o živnostenskom podnikaní, ktorý pán prezident vrátil na opätovné prerokovanie Národnou radou Slovenskej republiky. Prosím teraz, aby z poverenia gestorského výboru pán poslanec Palacka informoval o výsledku prerokovávania vráteného návrhu zákona vo výboroch, ako aj o stanovisku gestorského výboru. Nech sa páči. G. Palacka, poslanec: Ďakujem, pán predsedajúci. Vážené dámy a páni, dovoľte, aby som vás informoval o prerokovaní návrhu zákona o cestnej doprave, ktorý pán prezident vrátil na opätovné prerokovanie. Tento zákon bol pridelený ústavnoprávnemu výboru a výboru pre hospodárstvo, privatizáciu a podnikanie, ktorý bol určený ako gestorský výbor. Oba výbory prerokovali tento zákon 19. augusta, teda dnes, a zaujali k nemu stanoviská, ktoré sú uvedené v predloženej tlači 1644a. V oboch výboroch pri hlasovaní o uznesení nebol za dostatočný počet poslancov, teda nebolo prijaté platné uznesenie. Pán prezident navrhuje päť pozmeňujúcich návrhov, pardon, sedem pozmeňujúcich návrhov, ktoré sú takisto uvedené v predloženej tlači. Navrhujem, pán predsedajúci, aby ste otvorili rozpravu.
Buček, Jozef, poslanec NR SR (2016-09-20):
Teraz budeme hlasovať o bode č. 19.
P. Hrušovský, predseda NR SR: (2004-05-27):
A poprosím teraz pána poslanca Branislava Opaterného, aby za skupinu poslancov Národnej rady Slovenskej republiky uviedol a odôvodnil v mene skupiny navrhovateľov dva návrhy zákonov, a to vládny návrh zákona... (Reakcia z pléna.) Prosím? (Reakcia z pléna.) Poslanecký, poslanecký. ... na vydanie zákona, ktorým sa mení a dopĺňa zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov , ktorý prerokúvame ako tlač 580 v druhom čítaní. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Branislava Opaterného a Ivana Šimka na vydanie zákona, ktorým sa mení a dopĺňa zákon č. 515/2003 Z. z. o krajských úradoch a obvodných úradoch a o zmene a doplnení niektorých zákonov , tlač 580.) B. Opaterný, poslanec: Ďakujem za slovo, pán predseda. Budem stručný, keďže ide o veľmi známu problematiku. V obidvoch zákonoch ide o to, aby sa na prednostov príslušných obvodných úradov vzťahovali ustanovenia zákona o štátnej službe, a to v plnom rozsahu. Dôvodom na túto úpravu je, že jedným zo základných princípov štátnej služby je princíp politickej nezávislosti, čo sa podľa môjho názoru dosiahne len vybraním vhodného uchádzača režimom výberových konaní podľa zákona č. 312/2001 o štátnej službe a o zmene a doplnení niektorých zákonov v znení neskorších predpisov. Zároveň tento zákon ustanovuje aj možnosť na vymenovanie úspešného uchádzača. To znamená, nemusí ísť o uchádzača umiestneného na prvom mieste za predpokladu, že ide o štátnozamestnanecké miesto, ktoré je v priamej riadiacej pôsobnosti ministra v orgáne miestnej štátnej správy. Podľa nášho názoru by mala Národná rada zvážiť užitočnosť takéhoto zákona a snažiť sa o to, aby všade, vo všetkých rezortoch, kde je to možné, všetky príslušné funkcie boli obsadzované podľa tohto princípu. Ďakujem za slovo.
Sitkár, Andrej, poslanec NR SR (2024-06-27):
Vážený pán predsedajúci, dajte, prosím, hlasovať o návrhu uznesenia tak, ako je uvedené v prílohe k tlači 369, a to že Národná rada Slovenskej republiky podľa § 82 ods. 1 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov na návrh vlády Slovenskej republiky zvolila Zuzanu Valkovú za predsedníčku Úradu na ochranu osobných údajov Slovenskej republiky.
Ďuriš Nicholsonová, Lucia, podpredsedníčka NR SR (2016-10-25):
Ďalšou prihlásenou do rozpravy je pani poslankyňa Gaborčáková, nech sa páči, pani poslankyňa.
Šimečka, Michal, podpredseda NR SR (2024-09-13):
Ďakujem veľmi pekne. Pán poslanec Šuca.
Kollár, Boris, predseda NR SR (2022-04-28):
S ďalšou faktickou pán poslanec Zahorčák.
P. Paška, predseda NR SR: (2007-05-18):
návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov . Pán Branislav Bačík bude uvádzať hlasovanie.
Matovič, Igor, poslanec NR SR (2012-06-28):
Lucia, chcem ťa pochváliť za rétoricky pekné a pútavé vystúpenie, čo sa týka formy. Čo sa týka obsahu toho tvojho vystúpenia, tak začala si podľa mňa veľmi nešťastne, a to tým, že si na začiatku veľmi zdôraznila jednu podľa mňa vyslovenú lož. A povedala si to, že manželstvo je výsostne, výsostne intímna vec. A ja ti chcem podať, že sa hlboko, hlboko mýliš. Lebo manželstvo nie je výsostne, výsostne intímna vec. Vzťah dvoch ľudí je výsostne, výsostne intímna vec. Avšak manželstvo je inštitút, ktorý vzťah dvoch ľudí formalizuje, a na základe tohto inštitútu títo dvaja ľudia v manželskom zväzku získavajú od cirkvi či na druhej strane od štátu práva, ale tak isto sa zaväzujú aj k nejakým svojim povinnostiam. Čiže ešte raz ti opakujem, manželstvo nie je výsostne, výsostne intímna vec, ale vzťah dvoch ľudí je výsostne intímna vec.
Pčolinský, Peter, podpredseda NR SR (2022-11-15):
S ďalšou faktickou pán poslanec Marek Šefčík.
Žiga, Peter, podpredseda NR SR (2024-04-18):
Prerušujem dnešné rokovanie parlamentu do zajtra 9.00 h. Prajem vám pekný večer. (Prerušenie rokovania o 19.00 hodine.)
B. Bugár, podpredseda NR SR: (2005-10-26):
(Hlasovanie.) Prítomných 132, za 118, proti 1, zdržali sa 12, nehlasoval 1. Konštatujem, že návrh uznesenia sme schválili. Prosím teraz pána poslanca Mitríka, aby uviedol jednotlivé hlasovania k vládnemu návrhu zákona, ktorým sa mení a dopĺňa zákon č. 302/2001 Z. z. o samospráve vyšších územných celkov, tlač 1292. Nech sa páči. K. Mitrík, poslanec: Vážený pán predsedajúci, prosím, dajte hlasovať o tom, že Národná rada sa uzniesla v zmysle rokovacieho poriadku prerokovať predmetný vládny návrh zákona v druhom čítaní.
Kollár, Boris, predseda NR SR (2023-03-21):
S procedurálnym návrhom pani poslankyňa Bittó Cigániková, nech sa páči.
Pollák, Peter, poslanec NR SR (2020-11-12):
Ďakujem pekne za slovo. Pán Mazurek, jediný, kto tu má papiere na to, že je fašista, ste vy. Vy ste minulý rok dostali na to papiere (potlesk), máte na to papier. (Reakcie z pléna.) A ja som mesiac držal v tajnosti to, že kvôli vám mám dnes policajnú ochranu, pán Mazurek. Kvôli vašim ľuďom a vašim sympatizantom, ktorí sa mne a mojej rodine vyhrážajú. Dnes to bolo príkladom. Miro Žiak, odporúčam ti, aby si teda tiež dával na seba pozor. Dnes ste ukázali vašu hrubú silu. S názormi, ktoré vám nepasujú, tak, bohužiaľ, ako však videli sme vašu reakciu, čiže môžme sa obávať. Naozaj nechcel som to prezentovať. Mám policajnú ochranu kvôli vašim ľuďom. Môžem iba dedukovať, že či to nebola vaša iniciatíva, aby sa mi začali vyhrážať ľudia, ktorí ma stretávajú, s vašimi názormi. A teda ma aj počastovali nejako. Budem to riešiť. Však my spolu teda máme niečo nedoriešené, pán Mazurek, a vedieme súdne spory. Čiže ja len dúfam, že naše, teda súdne spory sa pohnú a, a opäť dostanete raz papier, že ste naozaj fašista. (Reakcie z pléna.)
Danko, Andrej, podpredseda NR SR (2024-04-17):
Ďakujem. Pán poslanec Dostál.
Bugár, Béla, podpredseda NR SR (2017-03-21):
Na vystúpenie pána poslanca s faktickou pán poslanec Mihál, končím možnosť sa prihlásiť. Pán poslanec, máte slovo.
Bugár, Béla, podpredseda NR SR (2016-09-22):
Pani poslankyňa Kaščáková, nech sa páči.
Grendel, Gábor, podpredseda NR SR (2020-07-07):
Ďakujeme pekne, pán poslanec. Nasleduje pán poslanec Peter Pollák z frakcie Európskej ľudovej strany.
Hrnčiar, Andrej, podpredseda NR SR (2017-12-01):
Pán poslanec Tomáš.
Ďuriš Nicholsonová, Lucia, podpredsedníčka NR SR (2018-09-19):
Dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Mazurek.
Laurenčík, Milan, podpredseda NR SR (2020-12-08):
Pán poslanec Jozef Bubnár.
Sólymos, László, minister životného prostredia SR (2016-10-21):
Ďakujem pekne, kolegyne, kolegovia, aj za vystúpenie a pripomienky. Čo sa týka usmernenia pre štátnu vodnú správu, tak to ministerstvo životného prostredia vypracuje, aby to bolo jednoznačné, že čo pod tým myslíme. Súhlasím s tým, že zákon by mal byť jednoduchý a potom by mali byť k tomu vydané usmernenia v takomto duchu. Takže to je v poriadku. Čo sa týka v druhej otázke pani poslankyne Zemanovej, do konca roka pre hydrogeológov bude to usmernenie spracované. A čo sa týka poľnohospodárov, tak tento zákon a priori neriešil tú problematiku polievania a poplatky za polievanie poľnohospodárov, ale fakt sme do toho zapracovali určité veci. Ale už tu pri tom prvom vystúpení som hovoril, keď som tu bol, že teraz začíname rokovania so všetkými dotknutými a že budeme sa snažiť nájsť také riešenie, aby to nebola nejaká záťaž, ale aby sme našu povinnosť voči Bruselu, aby nám nestopli eurofondy, aby sme splnili. Takže ja si myslím, že sme dospeli k takému riešeniu, ktoré je vyhovujúce aj pre poľnohospodárov, aj pre ministerstvo životného prostredia, a dúfam, že bude vyhovujúce aj pre Brusel. Ďakujem pekne.
Hort, Milan, podpredseda NR SR (2011-10-18):
Pani poslankyňa, poprosím vás, vážne skúste pokračovať vo svojom vystúpení vo vzťahu k poslancom. Nech sa páči.
Krajčír, Ľuboš, poslanec NR SR (2020-11-04):
Pán predsedajúci, dajte, prosím, hlasovať o tom, že Národná rada prideľuje predložený návrh zákona v zmysle môjho pozmeňova... pozmeňujúceho návrhu na prerokovanie Výboru Národnej rady Slovenskej republiky pre verejnú správu a regionálny rozvoj.
V. Tomanová, ministerka práce, sociálnych vecí a rodiny SR: (2007-05-15):
Ak u zamestnávateľa pôsobia popri sebe viaceré odborové organizácie, navrhujú sa možnosti postupu pri rokovaní a uzatváraní kolektívnej zmluvy s právnymi dôsledkami pre všetkých zamestnancov zamestnávateľa. V prípade nedohody odborových organizácií o postupe pri organizácii oprávnenej na uzatváranie kolektívnej zmluvy bude sa to riešiť prostredníctvom rozhodcu zapísaného v zozname rozhodcov vedenom na ministerstve práce, sociálnych vecí a rodiny. Vládnym návrhom zákona sa navrhuje zefektívniť postup k informáciám o uzatvorených a uložených kolektívnych zmluvách vyššieho stupňa a ich dodatkoch tým, že zmluvnej strane sa zakladá povinnosť zaslať ministerstvu kolektívnu zmluvu vyššieho stupňa a jej zmeny aj v elektronickej podobe v rovnakom termíne, ako sa zasiela v písomnej podobe. Vládny návrh zákona precizuje v príslušných ustanoveniach lehoty a proces konania pred sprostredkovateľom, napr. lehotu začatia konania pred sprostredkovateľom, na ktorom sa zmluvné strany dohodnú alebo ktorého určí ministerstvo. Týmto sa odstránia problémy nejednoznačnej terminológie. Súčasne sa ustanovuje povinnosť zmluvným stranám a sprostredkovateľovi poskytovať si vzájomnú súčinnosť. Ďalšie navrhované zmeny sa týkajú spresnenia právnej úpravy podmienok výkonu ústavného práva na štrajk, ako aj pri vyhlásení výluky. Z dôvodu, že hlasovanie o štrajku sa považuje za vnútornú záležitosť odborovej organizácie, navrhuje sa z príslušných ustanovení vypustiť tajné hlasovanie o štrajku. Vládnym návrhom zákona sa ďalej precizuje skupina zamestnancov, ktorým je úplne zakázané štrajkovať, a rozširuje sa okruh osôb, ktorým sa obmedzuje právo na štrajk alebo na výluku. Ďakujem za pozornosť.
R. Madej, poslanec: (2005-05-18):
Politický systém, vážené dámy a páni, v Slovenskej republike, ako všetci veľmi dobre vieme, je konštituovaný na demokratickej súťaži politických síl politických strán. V Slovenskej republike máme, je to stav k 31. augustu 2004, až 119 zaregistrovaných politických strán a politických hnutí. Tie politické strany, ktoré v parlamentných voľbách získajú viac ako 3 % hlasov, získavajú alebo majú nárok na príspevok zo štátneho rozpočtu. Za posledné obdobie sa schválili v rámci posledných zmien v zákonoch také úpravy, že za jedno volebné obdobie bude politickým stranám a politickým hnutiam určená vyše 1 mld. Sk. Rovnako nemalé príjmy môžu politické strany a politické hnutia získať aj z iných zdrojov ako zo štátneho rozpočtu. Môžu získavať finančné prostriedky od svojich členov, od sponzorov formou darov, ale v súčasnosti sa stretávame aj s využitím inštitútu prevzatia dlhu. Keďže práve politické strany sú tie, ktoré či už formou legislatívy prijímaným zákonom prostredníctvom svojich zástupcov v Národnej rade Slovenskej republiky, alebo prostredníctvom svojich zástupcov v exekutíve, najmä vo vláde Slovenskej republiky, môžu ovplyvňovať najzákladnejšie hospodárske, ekonomické činnosti v Slovenskej republike, táto činnosť politických strán je, samozrejme, spojená aj s určitým rizikom. To riziko, ako všetci veľmi dobre vieme, je dosť vysoké. Volá sa korupcia. Toto riziko je potrebné... (Ruch v sále.)
Kollár, Boris, predseda NR SR (2022-09-28):
Prosím, prezentujme sa, pardon, prepáčte, som sa začítal (povedané so smiechom), už som mimo, ospravedlňujem sa. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ?
Hort, Milan, podpredseda NR SR (2011-05-18):
Pýtam sa teraz, kto sa chce do rozpravy prihlásiť ústne? Evidujem prihlášku pani poslankyne Tatiany Rosovej ako jedinej. Uzatváram možnosť prihlásiť sa ústnou formou. Slovo má pani poslankyňa Rosová.
Hrnčiar, Andrej, podpredseda NR SR (2019-10-23):
Prerušujem rokovanie o tomto bode programu. Pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov. Návrh zákona je uverejnený ako tlač 1717. Návrh na jeho pridelenie na prerokovanie výborom je v rozhodnutí č. 1818. Dávam slovo poslankyni Silvii Shahzad, aby za skupinu poslancov návrh zákona uviedla. (Príprava rečníckeho pultu na vystúpenie poslankyne.) (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov , tlač 1717.)
Blanár, Juraj, podpredseda NR SR (2022-11-08):
Nech sa páči, prezentujte sa a hlasujte o návrhu ako o celku. (Hlasovanie.) Prítomných 136 poslancov, za hlasovalo 108, proti nebol žiaden poslanec, zdržali sa 28, nehlasoval... všetci hlasovali. To znamená, konštatujem, že sme schválili vládny návrh novely zákona č. 576 o zdravotnej starostlivosti. Ďakujem, pani spoločná spravodajkyňa. Teraz budeme hlasovať o bode č. 53 schváleného programu, ktorým je druhé čítanie o návrhu poslancov Hatrákovej a Svrčeka na vydanie zákona, ktorým sa mení a dopĺňa zákon č. 251/2012 Z. z. o energetike (tlač 1111). Poprosím spoločného spravodajcu Petra Libu z výboru pre hospodárske záležitosti, aby uvádzal hlasovanie. (Hlasovanie o návrhu poslancov Národnej rady Slovenskej republiky Kataríny Hatrákovej a Miloša Svrčeka na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1111.)
Jurinová, Erika, podpredsedníčka NR SR (2014-11-10):
Pán poslanec, na vaše vystúpenie sú štyri faktické poznámky. Uzatváram možnosť prihlásiť sa. Pán poslanec Mihál, nech sa páči.
Kamenický, Ladislav, poslanec NR SR (2012-09-11):
Odhlasovali sme body zo spoločnej správy. Teraz môžeme pristúpiť k hlasovaniu o prvom pozmeňovacom návrhu, ktorý podal poslanec Beblavý.
D. Čaplovič, podpredseda vlády SR: (2007-09-04):
Po druhé. Mnohé invektívy, ktoré tu odzneli nielen voči mne, ale aj voči pani ministerke a, samozrejme, voči vláde a voči predsedovi vlády, odmietam. Viete, povedať to, že prečo hovoríme, čo bolo predtým a čo bolo teraz a čo je teraz, to je veľmi chybný prístup. Existuje kauzálny prístup hodnotenia situácie, že niekde je príčina a tá príčina spôsobila tieto dôsledky, resp. tie dôsledky, ktoré musí táto vláda teraz riešiť. A treba ich presne pomenovať, to bolo o odbornosti, a tie sme presne pomenovali, čo bolo príčinou toho, že ministerka práce, sociálnych vecí musí riešiť mnohé veci za prvý rok vlády Roberta Fica. Po ďalšie. Pán Dzurinda, pravdu skutočne nemožno umlčať ani ukričať. Tú si treba vedieť vypočuť. A tie názory, ktoré tu odzneli v stanovisku vlády, boli presne vyšpecifikované na základe konkrétnych skutkov, konkrétnych dejov, ktoré sa tu odohrali po roku 2002 alebo pred rokom 2002. K tomu, čo pán Lipšic tvrdí, že tu neboli vodné delá. Nuž boli vodné delá v Trebišove (Potraviny JOKO). Však tento problém sa riešil na steering commitee v Budapešti, ktorého sa zúčastnila aj pani Radičová. Slovensko bolo podrobené veľmi tvrdej kritike nielen rómskych organizácií, ale aj nerómskych organizácií a inštitúcií za to, čo sa udialo. A zase bola niekde príčina, prečo bol ten dôsledok, prečo prišlo k tomu rabovaniu. A o týchto veciach treba hovoriť. Nebolo to citlivo nastavené, nekonzultovali ste veci a váš minister, pán Kaník, tieto veci za poradcovstva pani Radičovej spôsobil. (Potlesk.) A napokon, my chodíme... (Prerušenie vystúpenia časomierou.)
Vetrák, Milan, poslanec NR SR (2021-06-23):
Ďakujem pekne. No v rámci toho času, čo mám, sa budem snažiť to nejak na všetko odpovedať. Nie je to v rozpore s tou koncepciou obce, lebo vlastne obec si povie, že či je možné odpájať a kde je možné odpájať. Napríklad v Bratislave to robí Bratislava ako mesto a v niektorých mestských častiach povie, že je možné, že je to možné v niektorých povie, že to nie je možné. Takže robí sa to týmto spôsobom, a práve preto, že tam dáme slovo primerane, tak to bude znamenať, že tá obec v zmysle svojej koncepcie zváži, či tá žiadosť o odpojenie je v súlade s koncepciou obce, čiže práveže naopak konečne naplníme to ustanovenie o koncepcii obce v oblasti rozvoja tepelnej energetiky, lebo dnes, žiaľ, obec, aj keď vo svojej koncepcii hovorila, že je možné sa odpájať, tak ten doterajší dodávateľ a následne bývalá vláda tým prístupom, aký mala k tomu celému, vlastne nikdy to nedovolila. Čiže práve naopak, teraz umožníme, aby sa postupovalo v súlade s koncepciou obce, ale, samozrejme, ak obec nemá v koncepcii uvedené, že sa môže, je možné sa odpájať, tak sa nebude možné odpájať, tá obec to nedovolí. Druhá vec, to písmenko d). Tie environmentálne hľadiská, prišli aj pripomienky zo strany, myslím, Priatelia Zeme, aj tí to spomínali. Tam je problém pri poslaneckom návrhu zákona, že jednak, ak zadefinujete určitú podmienku, tak musíte mať aj niekoho, kto to bude kontrolovať a ten, kto to bude kontrolovať, musí existovať a musí, jednoducho musí, musí byť vytvorená tá štruktúra. A to už poslanci nevedia vytvoriť bez súčinnosti ministerstva, to by malo vytvoriť ministerstvo, čiže ministerstvo určite bude riešiť tieto veci vo veľkej novele, ako ste správne spomenuli aj vo svojom vystúpení. A potom ste hovorili, že nemali ste tie prechoďáky tam spravené. My sme ich tiež dávali v podstate až na konci toho procesu, lebo v minulosti sme to chceli riešiť komplet podľa novej úpravy. Teraz sme sa s ministerstvom hospodárstva dohodli, že to vyriešime takto kompromisne v tých prechodných ustanoveniach, aj keď... (Prerušenie vystúpenia časomerom.)
B. Bugár, podpredseda NR SR: (2002-07-02):
(Hlasovanie.) Prítomných 99 poslancov, za návrh hlasovalo 35, proti 33, zdržalo sa 29, nehlasovali 2. Konštatujem, že sme neschválili návrh vrátiť návrh zákona vláde na dopracovanie. Budeme pokračovať, pán poslanec. To znamená... (Hlasy zo sály.) No áno, mali by sme teda pokračovať ďalej. Nech sa páči, pán poslanec, tam máte... J. Langoš, poslanec.: V spoločnej správe sú 4 pozmeňujúce návrhy. Podľa charakteru tých návrhov myslím si, že môžeme hlasovať o nich spoločne. Gestorský výbor neprijal k nim platné uznesenie.
Pročko, Jozef, poslanec NR SR (2023-10-25):
Ďakujem veľmi pekne. No, noví poslanci, videli ste, takto to tu bude fungovať. Vystúpite s kritikou a budú vám nadávať do bláznov, do psychopatov a budú vás označovať za podvodníkov. No, označiť Igora Matoviča za podvodníka daňového je naozaj skvelá vec, pretože Igor ukázal všetky, všetky daňové veci, prišli tam naozaj na tú povalu, zobrali si. Ale nikto tu nerozpráva o tom, že Robo Fico, jeho brat, ktorému zmizlo účtovné, všetko účtovníctvo, keď bol obvinený, tak o tom sa tu nerozpráva. Ale vrátim sa k tomu, čo si rozprával o pánovi Pellegrinim. To je človek, ktorý v pondelok povedal, že on vlastne na Ukrajinu nechce nikoho posielať, potom bude posielať. V utorok nepôjde s Ficom, lebo Fico je podvodník a s ním sa mentálne rozišiel. V stredu už ide s Ficom, lebo Fico je super chlapec, s ktorým môže kšeftovať. Peter Pellegrini nielenže je človek, ktorý naozaj si kaká do pusinky neskutočným spôsobom, ale Peter Pellegrini je aj človek, ktorý má rád peniaze. Má dobrých príbuzných, ktorí mu dávajú bohaté autá, bohaté domy, bohaté byty, takže Peter Pellegrini sa nemusí báť, nemusí sa báť o svoju budúcnosť. Peter Pellegrini je človek, ktorý má tejto, tomuto plénu predsedať. Má tu predsedať človek, ktorý naozaj zo dňa na deň mení svoje vystúpenia, ktorý v pondelok povie jedno a v utorok druhé. Ale je to človek, ktorý naozaj roky verne slúžil, verne stál po boku Roberta Fica. Vedel, čo sa dialo v SMER-e, vedel o každom kroku. A toto sa tu bude diať. Takže Igor Matovič neurobil nič iné len to, čo mal, vystúpil a poukázal na človeka, ktorý má predsedať tomuto plénu. A ten človek je podvodník, klamár a človek, ako ste to už počuli, ktorý bral úplatky.
Blanár, Juraj, podpredseda NR SR (2022-09-23):
Ďakujem, pán spoločný spravodajca. Otváram rozpravu k návrhu účtovnej závierky. Vážené pani poslankyne, páni poslanci, písomnú prihlášku som neobdržal. Preto dávam možnosť prihlásiť sa ústne do rozpravy. Konštatujem, že sa nikto neprihlásil, teda vyhlasujem rozpravu za uzavretú. Chcem sa spýtať pána generálneho riaditeľa, či má záujem o záverečné slovo. Nie. Rovnako pán spoločný spravodajca. Prerušujem rokovanie o tomto bode programu. Ďakujem pánovi generálnemu riaditeľovi za uvedenie tejto účtovnej závierky aj pánovi spravodajcovi. A pristúpime k Výročnej správe o činnosti Ústavu pamäti národa za rok 2021 . Správa je uvedená ako tlač 1029 a správa výboru ako tlač 1029a. Takže poprosím pána predsedu správnej rady Ústavu pamäti národa Jerguša Sivoša, aby sa dostavil do rokovacej sály, zároveň ho vítam a udeľujem slovo, aby túto výročnú správu v pléne uviedol. Nech sa páči, pán predseda správnej rady, máte slovo.
Dostál, Ondrej, poslanec NR SR (2010-10-20):
Ďakujem. Na drevorubačské expozé pána Rafaja ani na nástenkovo štátno-záujmové vystúpenie pána Štefanova reagovať nebudem. Pán Čaplovič aj pán Jasaň tu predviedli dojemnú starostlivosť o zblíženie Slovákov a Maďarov alebo zlepšenie ich vzťahov. No videli sme za vašej vlády, ako sa zlepšovali vzťahy Slovákov a Maďarov, ako sa tu budovalo vzájomné kultúrne povedomie. Nakoniec, aj tá novela zákona o štátnom jazyku k tomu mimoriadne prispela, že sa zlepšili vzťahy Slovákov a Maďarov A, pán poslanec Bublavý, že ja som už dopredu konštatoval, že zákon, ktorý prijmeme, bude zlý. No nie, ja som povedal, že tú novelu podporím. Ja som hovoril o tom, že zákon, ktorý tu dnes je, považujem za zlý. A trošku sa musím usmievať nad tým, že aj vy hovoríte, aj ďalší tu hovoria o tom, že je to čistá prezentácia strany Most, jednak preto, že zo strany poslancov poslaneckého klubu Most tu zaznela na adresu predloženého návrhu skôr kritika ako nejaké veľmi obdivné reči, ale aj preto, že teda ja nie som členom politickej strany Most – Híd, som členom politickej strany Občianska konzervatívna strana. A zákon o štátnom jazyku som kritizoval už v roku 1995, keď žiadna strana Most – Híd neexistovala a nikomu sa ani nesnívalo, že bude existovať, keď dokonca neexistovala ani Strana maďarskej koalície. Jednoducho mám taký názor a, prepáčte, dovolím si pri ňom zotrvať. Pán poslanec Blanár, no, áno, dokážem nachádzať v tomto zákone absurdity a dokážem ich nachádzať pomerne ľahko, pretože je ich tam plno a nie je ťažké ich tam nájsť. Posledná otázka, pán poslanec Jasaň, že čie záujmy hájime. No, samozrejme, amerických imperialistov, ako inak.
Kollár, Boris, predseda NR SR (2023-06-21):
Prosím, prezentujme sa a hlasujeme. (Hlasovanie.) Prítomných 130 poslancov, za 102, proti 4, zdržalo sa 22, 2 nehlasovali. Konštatujem, že sme schválili návrh novely zákona č. 58/2014 Z. z. o výbušninách. Nasleduje hlasovanie o bode 106 programu. Je to druhé čítanie o návrhu poslancov Krištúfkovej, Svrčeka a Šimka na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti ministerstva práce, sociálnych vecí a rodiny. Je to tlač 1605. Dávam slovo spoločnému spravodajcovi z výboru pre sociálne veci, predsedovi tohto výboru, poslancovi Vladimírovi Ledeckému, aby hlasovanie uvádzal. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Petry Krištúfkovej, Miloša Svrčeka a Jozefa Šimka na vydanie zákona, ktorým sa mení a dopĺňa zákon č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov , tlač 1605.)
Marosz, Ján, poslanec NR SR (2018-03-14):
Ďakujem za slovo. Martin, to, o čom si hovoril, dá sa zhrnúť možno slovami krivda, frustrácia, nespravodlivosť v súvislosti s vlastníctvom pozemkov ľudí. A ty trpezlivo a vytrvalo robíš takú bútľavú vŕbu týmto občanom a naozaj a ako keby nesieš tie všetky krivdy a nespravodlivosti na sebe. Nemožno sa čudovať, že supluješ, dá sa povedať, nefunkčný štát, keďže aj podľa slov premiéra na východnom Slovensku nie je ani mafia, pretože na východnom Slovensku nie je nič, hej. Takže treba si, naozaj ťa pochváliť za to, že tento nefunkčný štát a zlyhávajúcich politikov, ktorí z Bratislavy nedovidia na východné Slovensko, supluješ a ľudia nachádzajú v tebe oporu. Ďakujeme ti za to.
Danko, Andrej, predseda NR SR (2019-03-26):
Ďakujem, pán poslanec, váš návrh mám v písomnej podobe. Poprosím, pán poslanec Mazurek.
B. Bugár, podpredseda NR SR: (2002-12-12):
(Hlasovanie.) Prítomných je 78 poslancov, za návrh 77, zdržal sa 1. Konštatujem, že sme prijali uznesenie Národnej rady Slovenskej republiky, ktorým sme schválili návrh poistného rozpočtu Všeobecnej zdravotne poisťovne na rok 2003. Upozorňujem každého poslanca, že ešte stále rokujeme. Prosím teraz pána poslanca Novotného, aby uvádzal hlasovanie o návrhu uznesenia k návrhu poistného rozpočtu Spoločnej zdravotnej poisťovne na rok 2003, tlač 88, ale zároveň chcem aj upozorniť, že  podrobný návrh uznesenia poslanci majú. Nech sa páči, pán poslanec.
Grendel, Gábor, podpredseda NR SR (2020-07-14):
Pán poslanec chcete reagovať? Nie. Vyhlasujem rozpravu za skončenú. Chce k rozprave zaujať stanovisko pán navrhovateľ? Nie. Pán spravodajca? Takisto nie. Prerušujem rokovanie o tomto bode programu. Teraz by sme mali pokračovať ďalším bodom, ktorým je návrh vlády na skrátené legislatívne konanie o vládnom návrhu zákona o niektorých opatreniach v pôsobnosti Ministerstva životného prostredia Slovenskej republiky v súvislosti s ochorením COVID-19. Návrh vlády má parlamentnú tlač 176. Keďže pána ministra životného prostredia nevidím v sále, opäť vyhlasujem trojminútovú prestávku. (Prestávka.)
Burian, Jozef, poslanec NR SR (2016-09-08):
Ďakujem. Pán predseda, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona ústavnoprávnemu výboru, výboru pre financie a rozpočet a výboru pre sociálne veci. Ďalej aby gestorským výborom bol výbor pre sociálne veci a aby výbory prerokovali do 30 dní tento zákon a gestorský výbor do 32 dní. Poprosím, dajte hlasovať.
Paška, Pavol, predseda NR SR (2014-09-24):
Poprosím vás, dámy a páni, o zaujatie miesta, aby sme mohli pristúpiť k otvoreniu 38. schôdze. Otváram rokovanie 38. schôdze, poprosím vás o prezentáciu dámy a páni. (Prezentácia.) Je prítomných 119 poslankýň a poslancov. Konštatujem, že sme uznášaniaschopní. O ospravedlnenie na dnešnom rokovacom dni požiadali páni poslanci Chmel, Fedor, Frešo, Choma, Kadúc, pani poslankyňa Košútová a páni poslanci Matovič a Mikuš. Overovateľmi na tejto schôdzi budú páni poslanci Rastislav Čepák a Martin Poliačik. Ich náhradníkmi budú páni poslanci Milan Halúz a Pavol Zajac. Tridsiatu ôsmu schôdzu som zvolal na základe požiadavky skupiny 33 poslancov, ktorí žiadajú a navrhujú prerokovať program a body, ktoré sú uvedené v pozvánke. Budeme teraz hlasovať o návrhu programu 38. schôdze Národnej rady Slovenskej republiky . (Hlasovanie.) 124 prítomných, 120 za, 3 sa zdržali, 1 nehlasoval. Schválili sme návrh programu 38. schôdze Národnej rady. Budeme rokovať teraz v prvom čítaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 1138). Dávam slovo pánovi poslancovi Pavlovi Hrušovskému, aby za skupinu poslancov... (Reakcia z pléna.) Pán podpredseda Národnej rady uvedie za skupinu poslancov návrh ústavného zákona.
Bugár, Béla, podpredseda NR SR (2017-12-06):
Páni poslanci. Páni poslanci, nevyrušujte vystupujúceho poslanca.
Bugár, Béla, podpredseda NR SR (2017-05-17):
Ďakujem pekne. Otváram všeobecnú rozpravu. Registrujem, že pani navrhovateľka chce vystúpiť v rozprave. Pýtam sa, že okrem nej ešte či má záujem niekto. Pani poslankyňa Gaborčáková. Končím možnosť sa prihlásiť ústne do rozpravy. Takže prepáčte, už som skončil. Takže, pani poslankyňa Jurinová, nech sa páči, máte slovo.
Zemanová, Anna, poslankyňa NR SR (2021-02-03):
... v celej nahote sa ukázalo zlyhanie fungovania zdravotníctva, ako aj Štátnych hmotných rezerv. Za to ste zodpovední aj vy. Vládna koalícia získala silný mandát a všetci si uvedomujeme, že očista Slovenska a sľúbené zmeny pred voľbami nemôžu čakať do konca súčasnej krízy. Podarilo sa nám vytvoriť najambicióznejší plán v histórii na zmenu fungovania Slovenska k lepšiemu. Ten je naformulovaný v programovom vyhlásení vlády. Strana SaS, strana Sloboda a Solidarita, ako súčasť koalície nevidí dôvod na skrátenie volebného obdobia. My sme prišli robiť potrebné kroky pre zlepšenie podnikateľského prostredia, školstva a transparentnú zahraničnú politiku, tieto kroky ako súčasť vládnej koalície. Naši ministri si robia excelentnú robotu. Poslanecký klub SaS má silné odborné zastúpenie v parlamente, aktívnym spôsobom si plní svoju legislatívnu aj kontrolnú úlohu. Opatrenia voči pandémii nemajú univerzálne riešenie a v každej krajine sa líšia aj od kvality zdravotníckej starostlivosti a základných princípov fungovania štátu. Tie ste formovali aj vy osem rokov a z toho štyri roky ako jednofarebná parlamentná strana SMER-u. Vy a vaši spolupredkladatelia ste vinovatí za súčasný stav. Za desať mesiacov sa dá urobiť veľa, ale zázraky nie. Strana Sloboda a Solidarita je aktívna aj v prinášaní návrhov a vkladu do riešení pandémie. Vy ste už z bojiska von, a preto sa ľahko kritizuje, ale fér bude hodnotiť až po skončení pandémie. Naši členovia vlády aj naši poslanci sa vyjadrujeme verejne k témam, ktoré prislúchajú našim rezortom, teda ekonomika, zahraničné vzťahy a školstvo, a tam aj smerujeme maximum našej energie. Ak niečo kritizujeme, sú to konkrétne odborné témy a zároveň vždy aj navrhujeme riešenia. (Prerušenie vystúpenia predsedajúcim.)
P. Paška, predseda NR SR: (2007-06-29):
(Hlasovanie.) 126 prítomných, 108 za, 18 sa zdržalo. Konštatujem, že sme schválili uznesenie k správe o menovom vývoji v Slovenskej republike za rok 2006. Pán predseda výboru pre financie, rozpočet a menu, pán poslanec Burian bude uvádzať hlasovanie o uznesení k ročnej správe o výsledku hospodárenia Exportno-importnej banky Slovenskej republiky za rok 2006 . Je to tlač 326.
Taraba, Tomáš, podpredseda vlády SR a minister životného prostredia SR (2024-06-13):
Ďakujem, tak ešte raz. Pán Prostredník, vy sa, myslím, liberálnej teológii venujete, tak vám to poviem faktograficky, že táto výzva, môžete ísť normálne, jedna výzva je ukončená, ďalšie sú vyhlasované. To znamená, že neviem vám technicky vysvetliť, podľa mňa každý technicky tomu rozumie, čo znamená, že keď máte peniaze, to je to, čo ste mali vy, a vy ste ich nečerpali, preto to skončilo mínus 430 mil. A potom máte peniaze a čerpáte ich, a to je ten zásadný rozdiel. My peniaze máme a začali sme ich čerpať a hovorím, že z toho mínus 430 mil. sa preklopíme na plus, ten ideálny model je plus 600 mil. a pôjde to primárne do vôd a kanalizácií. To je akože nieže nepomer, to je, to sa nedá porovnávať, takže, takže neviem vám nič technicky viac povedať ako to, že máme peniaze a čerpáme ich a budujeme. Hej, bol som napríklad na juhu Slovenska na Žitnom ostrove minulý mesiac, tam sme 25 mil. dali do budovania 43 km kanalizácie a vodovodov. Takže to sú tie fázy, keď niekam idete, poklepete kameň a oni už stavajú, to je tá realizačná časť, pred tou časťou je vyhlásenie výzvy a rozdanie peňazí. Takže my celý tento reťazec robíme a neviem vám to nič viac, ak je to moc komplikované, ja to neviem jednoduchšie povedať, ale peniaze máme, čerpáme ich a realizujeme, a to je náš cieľ. Ďakujem.
B. Bugár, podpredseda NR SR: (2002-11-14):
M. Maxon, poslanec: Pán predseda výboru pre financie, rozpočet a menu, dobre sa to počúva, čo ste hovorili, len keby to ešte aj bola pravda. Pravda je jednoducho taká, že je práca chvatná, málo platná. Je to jednoznačná metodická chyba predkladateľa. To znamená, že nám nič iné nezostáva, len sa na tejto úprave zhodnúť, pretože metodicky by to bolo nesprávne, keby sa to bez tohto pozmeňujúceho návrhu schválilo. Takže dobre sa to počúva, ale trošku mi to pripomína to predchádzajúce obdobie, keď sme v parlamente reparovali nereparovateľné a potom z toho vzišlo niekoľko desiatok noviel. Jednoducho ten zdaniteľný základ prechádzajúci do roku 2003 sa metodicky takýmto spôsobom musí upraviť. Nič iné nie je možné.
Jurinová, Erika, podpredsedníčka NR SR (2015-09-29):
Dávam teraz možnosť prihlásiť sa do rozpravy ústne. Do rozpravy sú prihlásení ústne pán poslanec Hraško, Fedor, Viskupič. Uzatváram možnosť prihlásiť sa do rozpravy. A dávam slovo prvému prihlásenému do rozpravy ústne pánovi poslancovi Hraškovi.
B. Bugár, podpredseda NR SR: (2002-08-19):
M. Maxon, poslanec: Áno, ďakujem pekne, už mi to funguje. Ďakujem pekne, dámy a páni, ktorí ste reagovali na moje vystúpenie, prepáčte, v žiadnom prípade sa vás nechcem dotknúť, ale to, čo z hľadiska ekonomického prezentujete, tak to je insitný prístup k ekonomike, vy sa asi pohybujete, neviem v akom fluide, vy si myslíte že výkup a zálohu tie subjekty budú realizovať len tak zo vzduchu? Predsa budú na to finančné náklady a tie finančné náklady si musia v každom prípade premietnuť do spotrebiteľských cien. Tak prosím vás pekne, ja naozaj už musím použiť taký výraz, neoblbujte tu občanov, že si budú môcť o 100 mil. korún kúpiť tovarov viac. Jednoducho obchodníkov nútite, aby tieto peniaze premietli do spotrebiteľských cien. Pani poslankyňa Sabolová, ako vždy počúvate tak na 50 %. Ja som sa ani slovkom nezmienil o tom, že tento zákon, že máte teda indície, že tento zákon by mohol by v rozpore s Ústavou Slovenskej republiky. Ani slovkom. Spomínal som zákon o odpadoch a je podanie na Ústavnom súde, ktoré podpísali poslanci Národnej rady Slovenskej republiky, ktorí predpokladáme že vo svojich niektorých ustanoveniach nebude v súlade s Ústavnou Slovenskej republiky. No a celkom na záver, pán poslanec Muránsky, vážte slová. Ešte raz zopakujem, buďte taký láskavý, vážne slová. Ja principiálne odmietam, aby ste si dovolili spájať ma s akýmikoľvek lobingovými skupinami.
Horváth, Michal, minister financií SR (2023-05-25):
Ďakujem veľmi pekne. Chcel by som potvrdiť, že rozpočtový informačný systém, populárne nazývaný RIS, je nástroj, ktorý umožňuje zostavovanie viac verzií rozpočtu. Zostavovanie rozpočtu je však veľmi komplikovaný, štruktúrovaný proces, ktorý si vyžaduje dostatočný časový priestor aj súhru všetkých článkov, veľmi veľa ľudskej kapacity je do toho zapojeného nielen na ministerstve financií, ale aj na ostatných útvarov a nie je o IT systéme, teda ale schopnosti všetkých zúčastnených aktérov toto, toto zmanažovať a pracovať s dvomi návrhmi, ktoré sa diametrálne líšia, rádovo aj o 5-6 mld., 5-6 mld. eur, takže naozaj ide o to, aby sme sa, aby sme vedeli tie kapacity, ktoré, ľudské kapacity najmä, ktoré sú k dispozícii na ministerstve a iných útvaroch vedeli využiť presne na prípravu dobrého rozpočtu na, na budúci, budúci rok. K tej druhej časti vašej otázky, som inak veľmi rád, že sa rozprúdila diskusia o stave verejných financií na Slovensku. Je veľmi dôležité v tomto štádiu, aby sme si boli vedomí toho východiskového stavu, aby sme si vyjasnili situáciu, a koniec koncov nie je to o mojom slove oproti slovu niekoho iného. Máme tu rôzne nezávislé inštitúcie, ktoré ponúkajú komplexný pohľad na stav verejných financií a ich budúci vývoj, a tie jednoznačne hovoria, že odkedy sa tieto veci merajú, Slovensko v takto nelichotivom stave nebolo a tá cesta, ktorá je pred nami, je, je dlhá, ale postupnými krokmi ju môžeme zvládnuť. A čo sa týka aj ratingovej agentúry, napríklad ktorú ste spomenuli, a tu so sebou mám aj správu, konkrétne hodnotenie Slovenska, ktoré bolo prezentované ratingovou agentúrou. Ten výhľad, ktorý momentálne máme, predpokladá ozdravovanie verejných financií v budúcnosti. Ak takéto ozdravovanie nebude, ak tie deficity zostanú na úrovniach okolo 6 % aj v nasledujúcich rokoch, tak nám rating zhoršia. Je to v správe čierne na bielom a myslím si, že tu nie je veľmi priestor na, na diskusiu. Ďakujem veľmi pekne.
Šuca, Peter, poslanec NR SR (2014-03-19):
Ďakujem pekne. Pán predsedajúci, uznesenie výboru ma oprávňuje požiadať vás, aby ste nechali hlasovať o tom, že prerokujeme tento návrh zákona ihneď v treťom čítaní.
Kollár, Boris, predseda NR SR (2021-12-02):
Pán poslanec Kremský.
Kaliňák, Robert, podpredseda vlády a minister vnútra SR (2016-06-16):
Ďakujem pekne. Vážený pán predsedajúci, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Keďže sa blíži predsedníctvo, je to pomerne dlhý zoznam. Minister financií Peter Kažimír – zahraničná pracovná cesta – Luxemburg, zastupuje ho pán minister školstva Peter Plavčan, pán minister práce, sociálnych vecí a rodiny – zahraničná pracovná cesta – Brusel, zastupuje ho pán minister školstva, vedy, výskumu Peter Plavčan, minister zdravotníctva Tomáš Drucker – zahraničná pracovná cesta, zastupuje ho ministerka pôdohospodárstva a rozvoja vidieka Gabriela Matečná, minister dopravy, výstavby a regionálneho rozvoja Roman Brecely – zahraničná pracovná cesta – Taliansko, zastupuje ho minister životného prostredia László Sólymos, podpredseda vlády pre investície a informatizáciu Peter Pellegrini – zahraničná pracovná cesta – Sofia, nie sú naňho otázky, takisto minister zahraničných vecí a európskych záležitostí Miroslav Lajčák – zahraničná pracovná cesta, nie sú naňho otázky, minister kultúry Marek Maďarič, takisto naňho nie sú otázky. A to isté platí aj o ministrovi hospodárstva Petrovi Žigovi. Ďakujem pekne, skončil som.
M. Fronc, minister školstva SR: (2003-10-23):
Ďakujem.
Bugár, Béla, podpredseda NR SR (2017-10-10):
Nech sa páči, prezentujme sa a hlasujme. (Hlasovanie.) Prítomných 134 poslancov, za 89, proti 30, 15 sa zdržali hlasovania. Takže , tak ako som hovoril pred chvíľočkou, schválili sme novelu vládneho návrhu zákona . Vyhlasujem teraz trojminútovú prestávku. A tak ako to máme odsúhlasené, budeme pokračovať bodmi pána ministra financií. (Prestávka.) (Po prestávke.)
B. Bugár, podpredseda NR SR: (2006-02-24):
J. Cuper, poslanec: ... politike nerozumeli alebo dnes chcú o tom presvedčiť ľudí, že naozaj my sme zmanipulovali referendum. Referendom manipuloval niekto iný, pán Tóth, ako vláda Vladimíra Mečiara. Tá si konala iba ústavné povinnosti. Ďakujem za pozornosť.
M. Smolková, poslankyňa: (2006-07-04):
Najprv to bolo hlasovanie na voľbu predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, ktoré sa konalo dnes 4. júla 2006. Na voľbe sa zúčastnilo 141 poslancov. Odovzdaných hlasovacích lístkov bolo 141, všetci poslanci odovzdali hlasovacie lístky. Zo 141 odovzdaných hlasovacích lístkov nebol žiaden neplatný. Zo 141 teda platných hlasovacích lístkov za kandidáta Antona Korbu hlasovalo za 97 poslancov, proti 31 poslancov, zdržalo sa 13 poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu zvolený Anton Korba. (Potlesk). Na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby si hlasovacie lístky prevzalo 141 poslancov. 141 bolo odovzdaných hlasovacích lístkov. Žiaden nebol neplatný. Teda zo 141 platných hlasovacích lístkov za kandidáta Tomáša Korčeka hlasovalo za 123 poslancov, proti 13 poslancov, zdržalo sa 5 poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby zvolený Tomáš Korček. (Potlesk.) Na voľbe predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva sa zúčastnilo 141 poslancov a 141 poslancov odovzdalo hlasovacie lístky. Neplatný nebol žiaden lístok. Zo 141 platných hlasovacích lístkov za kandidáta Štefana Šimka hlasovalo za 119 poslancov, proti 17 poslancov, zdržalo sa 5 poslancov. Overovatelia konštatujú, že v tajnom hlasovaní bol za predsedu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva zvolený Jozef Šimko. (Potlesk.) Na voľbu predsedu Výboru Národnej rady Slovenskej republiky na preskúmavanie rozhodnutí Národného bezpečnostného úradu sa zúčastnilo 141 poslancov. Odovzdaných bolo 141 hlasovacích lístkov. Zo 141 odovzdaných hlasovacích lístkov boli 2 neplatné. Teda zo 139 platných hlasovacích lístkov za kandidátku Janu Laššákovú hlasovalo za 109 poslancov, proti 10 poslancov, zdržalo sa 20 poslancov. Overovatelia konštatujú, že v tajnom hlasovaní bola za predsedníčku Výboru Národnej rady Slovenskej republiky na preskúmavanie rozhodnutí Národného bezpečnostného úradu zvolená Jana Laššáková. (Potlesk.) Ďakujem.
Schlosár, Rastislav, poslanec NR SR (2023-06-15):
Kolega Mizík, viackrát si položil otázku, načo nám je Európska únia. Ja sa úplne stotožňujem s tým, čo si povedal, že je nám na nič a keď na niečo slúži, tak slúži na to, aby rozkladala národné štáty, svoje členské štáty, a to aj práve tým, že podporuje túto nelegálnu migráciu, že nielenže nedokáže ochrániť tieto svoje členské štáty, pred tou masovou migráciou, ale ona ju ešte podporuje, o čom svedčí práve ten nedávny, nedávny migračný pakt, ktorý bol uzavretý v Luxemburgu. Ale tu treba povedať jedno, ak by sme neboli členským štátom Európskej únie, tak sa nás nič z tohto netýka, mali by sme voľné ruky, neboli by sme zviazaní žiadnymi nezmyselnými nariadeniami a smernicami, a predovšetkým treba povedať aj to, že ak by Slovenská republika nesúhlasila, alebo teda ak by nebola prijatá Lisabonská zmluva, tak by sa nestalo to, čo sa stalo teraz v Luxemburgu, že sme boli prehlasovaní, pretože bez ohľadu na to, ako by sa minister Šimko zachoval, samozrejme, mal byť proti, ale aj keby, aj keby bol proti, tak by sme boli prehlasovaní, čo umožňuje Lisabonská zmluva, pretože dovtedy, dokým bola, dokým nebola ešte prijatá, tak oblasť azylovej a prisťahovaleckej politiky bola oblasť, kde sme mohli toto rozhodnutie, spoločné rozhodnutie Európskej únie zablokovať. Mali sme právo veta. Teraz sme ho stratili. To znamená, každý jeden politik, ktorý je za členstvo Slovenskej republiky v Európskej únii, a každý jeden, ktorý podporoval a hlasoval za Lisabonskú zmluvu aj v tomto parlamente, je spoluzodpovedný za to, že sa nenachádzame dnes v takej situácii, že nás môžu v tejto veci prehlasovať. A treba povedať aj to, že za tú Lisabonskú zmluvu hlasovali aj politici súčasnej štandardnej opozície, a ja to budem stále vyčítať aj, aj poslancom za stranu SMER, pretože aj oni hlasovali za Lisabonskú zmluvu. A takisto sám Pellegrini, predstaviteľ HLAS-u, za túto Lisabonskú zmluvu hlasoval. Čiže aj títo ľudia sú zodpovední dnes za to, že nás môžu prehlasovať a nanucovať túto svoju šialenú migračnú politiku.
Hrnčiar, Andrej, podpredseda NR SR (2017-03-23):
Poprosím o kľud v rokovacej sále.
Galek, Karol, poslanec NR SR (2016-10-14):
Vážený pán predsedajúci, pardon, pán predseda, vážené panie poslankyne, páni poslanci, milí hostia na balkóne, ahojte... (Rečník zakýval smerom k návštevníkom na balkóne.) Pán minister... (Prerušenie vystúpenia predsedajúcim.)
Vašečka, Richard, poslanec NR SR (2024-01-24):
Ďakujem veľmi pekne za slovo, pán predsedajúci. Ďakujem pani kolegyni, že prehltla to, že jej tak trochu zlomyseľne pán predsedajúci, nie tento, ale predchádzajúci, pán podpredseda Blaha presekol to vystúpenie, napriek tomu, že myslím, že stačila len malá, malá ochota, súhlas poslancov by bol, aby mohla dokončiť alebo pred prestávkou obednou celé vystúpenie, alebo aby mohla začať na... celé vystúpenie teraz o 14.00 hod. Ale budiž, tak sa stalo, ale súvisí to aj s tému vystúpenia pani poslankyne, ktorá hovorila dosť veľa o vzdelaní, o... o... vlastne o pedagogike, o vzore, o príklade, a to je, si myslím, že jedna z vážnych vecí, ktoré aj tým, ako konáme, ovplyvňujeme v spoločnosti. Jedna taká pedagogická zásada alebo rodičovská zásada hovorí, že deti nebudú také, akými ich chceme mať, ale také... také, akí sme my. A čo to znamená, že teda musia byť vernou kópiou? Nie, nemusia byť, ale že nestačí sa len tváriť, nestačí len mať pekné reči, nestačí mať tu v parlamente, ako sme počuli viackrát z úst pána predsedu Pellegriniho, reči o novej kultúre a o kultivovanom spôsobe politiky a potom ísť a úplne hrubým hulvátskym spôsobom valcovať legislatívny proces, lebo to je falošné, to je pokrytecké a prináša to zlé výsledky. Je to zlý príklad pre mladých ľudí, ktorí to sledujú, ktorí to pozorujú a potom sa učia, a niektorí možno pod vplyvom okolností si povedia, účel svätí prostriedky, chceli to dosiahnuť, dosiahli to, už je jedno ako, hlavne majú to z krku, vybavili to. Ale takto to nemá byť, takto to škodí spoločnému dobru, takto to škodí Slovenskej republike na ktorú, ako pani kolegyňa povedala, máme a chceme a môžeme byť hrdí. Ďakujem.
A. Belousovová, podpredsedníčka NR SR: (2009-10-28):
Nech sa páči, máte slovo v rámci rozpravy.
Hrnčiar, Andrej, podpredseda NR SR (2017-02-01):
Takže v tejto chvíli vyhlasujem rozpravu za skončenú. Chce zaujať stanovisko navrhovateľ? Nech sa páči.
Glváč, Martin, podpredseda NR SR (2017-12-08):
Páni poslanci, kľudne choďte vedľa, vonku si vybavujete veci. Pán poslanec Matovič! Rozpráva, pán poslanec Petrák. Opustite sálu, keď chcete ísť von!
Kollár, Boris, predseda NR SR (2022-06-16):
Teraz v rozprave vystúpi pán poslanec Svrček.